NORAKSTS

|  |  |
| --- | --- |
| 25.03.2022. | Nr.5/10 |

###### INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS IESTĀDES “JELGAVAS IZGLĪTĪBAS PĀRVALDE” ĒKAS TELPU VIENKĀRŠOTĀ ATJAUNOŠANA” IESNIEGŠANA

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar likuma „Par pašvaldībām” 12. pantu, Ministru kabineta 2022. gada 22. februāra noteikumu Nr. 143 “Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.7. apakšpunktu, Jelgavas pilsētas attīstības programmas 2014.-2020. gadam investīciju plāna 5. rīcībpolitikas “Kvalitatīva un droša pilsētvide” 5.1. sadaļā “Pašvaldības ēku energoefektivitātes paaugstināšana un rekonstrukcija” iekļautā projekta ideju Nr. 5.1.1. “Pašvaldības iestādes "Jelgavas izglītības pārvalde" ēkas Svētes ielā 22, Jelgavā infrastruktūras uzlabošana”, iepirkuma Nr. JPD 2021/85/AK “Jelgavas valstspilsētas pašvaldības iestādes “Jelgavas izglītības pārvalde” telpu vienkāršota atjaunošana” rezultātiem,

**JELGAVAS VALSTSPILSĒTAS DOME NOLEMJ:**

1. Iesniegt Vides aizsardzības un reģionālās attīstības ministrijai investīciju projektu “Jelgavas valstspilsētas pašvaldības iestādes “Jelgavas izglītības pārvalde” ēkas telpu vienkāršotā atjaunošana” (turpmāk – projekts), kura kopējās izmaksas ir 339 997,00 *euro* (trīs simti trīsdesmit deviņi tūkstoši deviņi simti deviņdesmit septiņi *euro* un 00 *centi*), tai skaitā 281 777,00 *euro* (divi simti astoņdesmit viens tūkstotis septiņi simti septiņdesmit septiņi *euro* un 00 *centi*) ir aizņēmuma līdzekļi un 58 200,00 *euro* (piecdesmit astoņi tūkstoši divi simti *euro* un 00 *centi*) ir pašvaldības budžeta līdzfinansējums.
2. Projekta apstiprināšanas gadījumā Jelgavas valstspilsētas pašvaldības budžetā nodrošināt projekta īstenošanai nepieciešamo finansējumu šādā sadalījumā:
   1. 2022. gadā – 237 984,00 *euro* (divi simti trīsdesmit septiņi tūkstoši deviņi simti astoņdesmit četri *euro un* 00 *centi*)*;*
   2. 2023. gadā – 101 993,00 *euro* (viens simts viens tūkstotis deviņi simti deviņdesmit trīs *euro un* 00 *centi*).
3. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā